Cidade de México iluminado pola contaminación luminosa.
Os Ánxeles de noite, co ceo iluminado pola contaminación luminosa.
A **contaminación luminosa** é a emisión de fluxo luminoso de fontes artificiais nocturnas en intensidades, direccións ou rangos espectrais innecesarios para a realización das actividades previstas na zona en que se instalan as luces. Entre outros efectos, reduce a visibilidade da maioría das estrelas causando problemas ós observatorios astronómicos e perturbando algúns ecosistemas.

Historia
--------

Dende comezos dos anos 80 existen diferentes movementos organizados de xente preocupada por este problema e que intentan promover campañas de redución da contaminación luminosa. A IDE (International Dark-Sky Assotiation) foi fundada en 1988. A contaminación luminosa afecta ás zonas máis densamente poboadas pero incluso cantidades reducidas de contaminación luminosa poden causar problemas. Amais da contaminación luminosa existe tamén a contaminación do espectro de radio causada polo incremento das telecomunicacións.

A contaminación luminosa detéctase principalmente como o brillo ou resplandor de luz no ceo nocturno producido pola reflexión e a difusión da luz artificial nos gases e nas partículas do aire polo uso de luminarias ou excesos de iluminación, así como a intrusión de luz ou de determinadas lonxitudes de onda do espectro en lugares non desexados. Un claro exemplo desta contaminación é o resplandor que rodea ós aeroportos debido á gran cantidade de luz necesaria para alumar as súas instalacións en horario nocturno.

A redución da contaminación luminosa foi acometida nalgunhas cidades por medio da instalación de sistemas de iluminación nocturnos máis adecuados que difunden unha menor cantidade de luz cara ó ceo e permiten reducir custos de electricidade.

Ceo nocturno sobre o VLT do Observatorio austral europeo, en Cerro Paranal, Chile.

Medición
--------

O brillo do firmamento nocturno mídese en mag/arcsec2.

O ceo máis escuro posíbel ten un valor máximo de arredor de 22 mag/arcsec2; unha noite de luar, arredor de 18 (40 veces máis luminoso); áreas densamente poboadas, de 17 (100 veces máis luminoso) e menos.

Téñase en conta que é unha medición dunha área diminuta do ceo, de xeito que a maior escuridade corresponderá normalmente co cénit e pode aumentar bastante conforme baixamos cara ao horizonte, e variar coa orientación.

MeteoGalicia dispón de 14 estacións meteorolóxicas con medición de brillo do ceo nocturno.

Notas
-----

1. ↑  "Clearing a paht to the stars". *Symmetry*. Consultado o 6/10/2017.
2. ↑  "Rede de Medida do Brillo do Ceo en MeteoGalicia" 9/11/2013.

Véxase tamén
------------

### Ligazóns externas

* Cel Fosc, Associació contra la Contaminació Lumínica Arquivado 26 de novembro de 2005 en Wayback Machine. *(en catalán)*.
* "Brillo do ceo nocturno" Arquivado 06 de marzo de 2016 en Wayback Machine. en MeteoGalicia.
* "Contaminación luminosa. Cando o problema vai moito máis alá de non poder ver as estrelas" *Vinte*, 4/2/2019.
* Martin Pawley "Necesitamos a interrupción da noite" *Sermos Galiza*, 15/11/2018, nº 322.

|  |  |
| --- | --- |
| Control de autoridades | 
* Wd: Q180644
* AAT: 300251409
* BNCF: 3203
* BNE: XX558900
* BNF: 14411465j
* EBID: ID
* GEC: 0517386
* GND: 4665069-6
* JSTOR: light-pollution
* LCCN: sh00006855
* MAG: 161421721
* NDL: 01202380
* NKC: ph398383

 |

|  |  |
| --- | --- |
| Identificadores | 
* MeSH: D000090465
* MeSH: N06.850.460.505

 |